Guntūras
Guntūras (telug. గుంటూరు  = Guṇṭūru, hind. गुंटूर, IAST: Gũṭūr) – miestas rytų Indijoje, Andhra Pradeše, prie Krišnos upės deltos, 40 km nuo Bengalijos įlankos pakrantės. Prekybinis ir transporto centras. Tabako, medvilnės, maisto, cemento pramonė. Svarbiausia šalyje aitriųjų pipirų auginimo sritis, taip pat auginama medvilnė, tabakas. Veikia žemės ūkio universitetas (įk. 1964 m.), medicinos institutas, archeologijos muziejus. Yra M. Džinos bokštas, Agastjos šventykla, telugų judėjų Bene Ephraim sinagoga.